  Анжелика Тихонова корреспондент Россиысь тодосъя академилэн Урал ёзэтысьтыз Эскеронъёсъя удмурт федерал центрысь тодосчиос удмурт текстэз куарае берыктӥсь программа (синтезатор удмуртской речи) кылдытӥзы. Со сярысь ивортодэтъя «Удмуртия» агентстволэн корреспондентэзлы ӵектослэн авторез, программист, Центрысь машинаосын дышетонъя лабораториысь тодосъя ӧнерчи Григорий Григорьев вераз. Огшоры кылын ке, со сыӵе программа, кудӥзлы удмурт кылын текст сётӥськод но, со сое кураен лыдӟе, аудиофайл кылдытэ Григорий Григорьев, программистДась аудиофайлэз телефонысь но, компьютерысь но, мукет со выллем цифровой амалэн ужась арбериосысь но кылзыны луоз. Программа кылысь кылэ берыктӥсьёсын, удмурт кылъя корпусын, ляб адӟисьёсын, куараен юрттӥськисьёсын (голосовой помощник) но мукетъёсыныз уже кутӥськыны быгатоз. Со удмурт кылъя корпуслэн сайтаз нимаз бамын ужалоз. Нырысь ик со нимаз бам кадь луоз. Нош сэре корпусэ но озвучка пыртыны малпанмы вань. Соку со корпусэн ӵош ужаны быгатоз. Кылсярысь, со кыӵе ке висъям предложениез куараен лыдӟоз Григорий Григорьев, программистПрограмма «Мынам Удмуртие» радиоысь нуисьлэн Светлана Пикулевалэн куараеныз вераськоз. Григорий Григорьевлэн кылъёсызъя, синтезатор кылдытыны кичӧлтонэн со ачиз потӥз. Россиысь тодосъя академилэн Урал ёзэтысьтыз Эскеронъёсъя удмурт федерал центрын ужасьёс солы дурбасьтӥзы. Озьы ужзы вырӟиз. Мынам потэ вал нейронной сетез дышетыса утчаме. Тужгес валамонэз задача, кудзэ нейронной сетен лэсьтыны луэ, со ӵапак синтезатор речи. Со сыӵе утчаны шуыса, дышетскыны шуыса. Но кыӵе ке но пайдалык но со ваёз Григорий Григорьев, программистПрограммаез кылдытыны Григорий Григорьевлы эшъёсыз юрттӥзы. Денис Корнилов Светлана Пикулевалэсь куаразэ гожтӥз, сое дасян бордын тыршиз. Та ужез быдэстыны ог ӝыны арзы кошкиз. Нош Виталий Пронин нейронной сетез дышетыны юрттӥськиз. Ми нырысь ик текстэз озвучить карим, сое Светлана Пикулева лыдӟиз. Сое обработать карим, предложениослы люкылӥм, марам. Собере нейронной сетез со текстлы дышетӥм. Табере ми солы кыӵе ке текст сётыны быгатӥськом, кудзэ со, кыӵе даннойёс ми солы сётӥм, со порма ик лыдӟыны турттэ Григорий Григорьев, программистТа дыре синтезаторлэн нырысетӥ версиез гинэ дась ай. Программистъёс сое умойгес, чылкытгес карон бордын тыршо на. Кылсярысь, али удмурт текстэз синтезаторен куарае берыктӥд ке, валаны луоз, сое программа лыдӟе шуыса. Азьланяз сое шӧдыны уз луы ни. Нош бӧрысь ӧнерчиослэн удмурт кылын вераськемез текстэ берыктӥсь программа но кылдытыны малпанзы вань. Но Григорий Григорьев валэктӥз, со бордын нимаз тыршоно луоз, малы ке шуоно таиз нейронной сеть озьы уг ужа, со бадӟым уж, кудӥзлы 1-2 ар кулэ луоз. Тодэ вайытом, ӟуч-удмурт кыллюкамез поттӥсьёсты Удмуртилэн кун премиеныз пусйизы.  Тегъёс: Ижкар Удмуртия удмурткыл Технологиос Тодос  